Biwelsser Millen
D'Biwelsser Millen ass e Lieu-dit an eng fréier Millen an der Gemeng Pëtschent, knapps 1 km südlech vu Biwels a Richtung Veianen.

Geschicht 
D'Biwelsser Mille gouf 1744 vum Johann Jakob Tesch, Här vu Falkesteen, op eege Käschte a mat der Hëllef vun de Biwelsser Leit gebaut. Iwwer d'Joerhonnerte hat d'Millen eng Rëtsch Proprietären a se gouf och e puermol duerch Feier beschiedegt.

1935 hat den deemolege Proprietär vun der Millen eng Familljepensioun mat engem Camping opgemaach a war domat ee vun den éischten déi laanscht d'Our an d'Gastronomie an an den Tourismus investéiert hunn.

De 15. Dezember 1961 ass d'Mille beim Bau vum Pompelspäicherwierk am Stauséi verschwonnen. Haut ass d'Biwelsser Millen e Camping ënner dem Numm "Camping du Lac / Moulin de Bivels". En ass méi oder wéineger op der selwechter Plaz wéi déi al Millen, just méi héich am Hank.

Literatur 
 Erpelding, Émile, 1971. Luxemburger Mühlen im Ourtal. An der Ucht 25: 173-177.
 Erpelding, Émile, 1972. Seit 10 Jahren unter Wasser, die Bivelser Mühle. Revue Jg. 27, Nr. 5: 32-33. Luxembourg.
 Erpelding, Émile, 1988. Die Mühlen des Luxemburger Landes. E. Borschette (Christnach) & Impr. Saint-Paul (Luxembourg).

Biller

Kuckt och

Um Spaweck 

Häff a Lieu-diten zu Lëtzebuerg
Millen zu Lëtzebuerg